Հարցին, թե արդյոք ներառական կրթության ծրագրին միանալուց հետո նոր մասնագետներ ընդունե՞լ են աշխատանքի, տիկին Ադամյանը պատասխանեց. «Լոգոպեդ չունենք, բայց ունենք սոցմանկավարժ, ունենք դասվարական կրթությամբ ուսուցիչներ, որոնք աշխատում են որպես ուսուցչի օգնական: Եթե մասնագիտությամբ հոգեբան չունենանք էլ, սա խնդիր չի առաջացնում, որովհետև ուսուցիչն ինքը հոգեբան է և կարող է երեխայի հոգեբանությունը, առանձնահատկությունները հասկանալ, որպեսզի երեխան կարողանա համագործակցել իր հասակակիցների հետ, սովորի սոցիալական խմբերին: Այս տարի աշխատանքի ենք ընդունել նոր սոցմանկավարժ»: